Gogo Elebiduna

Gogo Elebiduna ikertaldea Euskal Herriko Unibersitatean psikohizkuntzalaritzan lan egiten duen Eusko Jaurlaritzako Ikerketa talde egonkortua da. 2010. urtean sortu zen Gasteizko Letren Fakultateko I Eranskinean dagoen sotoan. Gaur egun, Micaela Portilla Ikergunean du egoitza. Taldea sortu zenetik Itziar Laka izan da taldearen zuzendaria.

Ikergaiak 
Hiztunen burmuinetan hizkuntza nola ikasten den (hizkuntzen jabekuntza), hizkuntza nola errepresentatzen den eta nola antolatzen den ikertzen ditu taldeak, beti ere psikohizkuntzalaritzaren barruan.

Hizkuntz gaitasunaren ezaugarri orokorrak eta banako hizkuntzen arteko ezaugarri bereizleen errepresentazioa eta prozesamendua ikertzen ditu portaerazko teknika esperimental konduktualak (erreakzio-denbora), neurketa elektrofisiologikoak (ERP) eta begi-mugimenduen erregistroak erabiliz.

Hor kokatuta, hauek dira taldearen ikergai nagusiak:

 Hizkuntzen ikasketa eta prozesamendua. Bizi dugun errealitate linguistikoa aukera zientifiko bihurtuz, gure taldearen ikerketa-esparru nagusietako bat elebitasuna da. Hizkuntzen kontrol eta aldaketa mekanismoak aztertzen ditugu, lexikoaren eta sintaxiaren ikasketa-prozesuez arduratzen dira taldean eta pertsona elebidunek ezagutzen dituzten hizkuntzen aerteko koaktibazioaren efektuak bilatzen dituzte. Euskararen azterketa oinarri hartuta, hizkuntz jabekuntza adin eta maila ezberdina duten euskara/gaztelera/frantsesa/ingelesa elebidun eta eleaniztunen ekoizpena eta ulermena da taldearen ikerketaren xedea.
 Hizkuntzaren prozesamendua zahartzean. Gero eta ebidentzia zientifiko gehiagok erakusten du hizkuntzaren gaitasunak ez direla egonkor mantentzen helduaroan zehar. Hala ere, orain arte hizkuntzaren prozesamenduaren azterketa heldu gazteetan oinarritu da. Gizakiok hizkuntza nola prozesatzen dugun benetan ulertzeko, heldu gazte eta nagusiak aldi berean ikertzen ditugu, teknika esperimental berak erabiliz. Zenbait hizkuntza-gaitasunen gainbehera neuroendekapenezko gaixotasunen adierazle goiztiarra da. Tañldearen ikerketak, beraz, lagundu egingo du patologiaren gainbehera normala bereizten, hala nola argitzen ea —eta zer baldintzatan— elebitasunak gainbeheraren aurkako babes kognitiboa ematen ote duen.
 Hizkuntz aldakortasuna. Euskara hizkuntza indoeuropearretatik tipologikoki ezberdina da, ezezagunagoa eta gutxiago ikertua. Hori dela eta, taldearen beste xede nagusi bat euskararen azterketa eta deskribapena da, batez ere haren alde sinkronikoa eta lekuan lekuko aldakortasuna kontuan izanda.

Gogo Elebiduneko kideak 
 Itziar Laka: Ikertzaile nagusia
 Miren Arantzeta: Ikertzaile doktorea
 Miren Azkarate: Ikertzaile katedraduna
 Ane Berro: Ikertzaile doktorea
 Irene de la Cruz-Pavía: Ikertzaile doktorea
 Kepa Erdozia: Ikertzaile doktorea
 Beatriz Fernandez: Ikertzaile doktorea
 Ane Odria: Ikertzaile doktorea
 Itziar San Martin: Ikertzaile doktorea
 Mikel Santesteban: Ikertzaile doktorea
 Adam Zawiszewski: Ikertzaile doktorea
 Svetlana Zimnukhova: Ikertzaile doktorea
 Victoria Cano: Doktoretza aurreko ikertzailea
 Marta de Pedis: Doktoretza aurreko ikertzailea
 Jürgen Etxeberria: Doktoretza aurreko ikertzailea
 Cecilia Fernández: Doktoretza aurreko ikertzailea
 Patricia Fuente: Doktoretza aurreko ikertzailea
 Beatriz Gómez: Doktoretza aurreko ikertzailea
 Noèlia Sanahuja: Doktoretza aurreko ikertzailea
 Marta Sanchez: Doktoretza aurreko ikertzailea
 Yolanda Acedo: Sistemen teknikaria

Erreferentziak

Ikus, gainera 

 Micaela Portilla

Kanpo estekak 

 Webgune ofiziala

Euskal Herriko Unibertsitatea
Ikerkuntza
Euskarazko ikerketa taldeak